Publication: Magyar Közlöny
Issue: MK-2003-58 (Year: 2003, Number: 58)
Era: 1990-2004
Section: az 1046/2003. (V. 28.) Korm. határozathoz
Paragraph Index: 608

1. A kormányrendeleti és miniszteri rendeleti szintû joganyag áttekintése 1.1. A jogalkalmazás szempontjából tényleges jelentõséggel rendelkezõ normát nem tartalmazó jogszabályok hatályon kívül helyezése. Ilyen, technikai jellegû dereguláció történhet egyebek mellett, ha a jogszabály — kizárólag már végrehajtott rendelkezést tartalmaz, — utóbb hatályon kívül helyezett jogszabályt vagy rendelkezést módosít, illetõleg utóbb újraszabályozott módosító rendelkezést tartalmaz, — kizárólag hatályon kívül helyezõ rendelkezést tartalmaz, — kizárólag utóbb hatályon kívül helyezett rendelkezéseket tartalmaz, — olyan nemzetközi szerzõdés kihirdetésérõl rendelkezik, amely utóbb hatályát vesztette, — a fenti szempontok valamelyike alapján hatályon kívül helyezésre javasolt jogszabályt módosítja. 1.2. A csak néhány (legfeljebb 3) ténylegesen hatályosuló rendelkezést tartalmazó jogszabályok hatályon kívül helyezésére vonatkozó lehetõségek felvázolása. Jogrendünket helyenként fölöslegesen terhelik az eleve rövid vagy sorozatos módosítások által néhány szakasz terjedelmûre redukált jogszabályok. Ezek áttekintése szükséges: megjelölendõk azok, amelyek — elsõsorban a jogalkotási programokban szereplõ feladatok keretében — valamilyen technikával, természetesen a továbbra is szükséges normatív tartalom megõrzésével, hatályon kívül helyezhetõk. A lehetséges hatályon kívül helyezés módját és ütemezését is jelezni szükséges. Felelõs: a kormányrendeleti szintû jogszabályokra vonatkozó javaslattétel tekintetében: az igazságügy-miniszter a miniszteri rendeleti szintû jogszabályok tekintetében: az érintett miniszterek

Source: https://magyarkozlony.hu/hivatalos-lapok/cfa22101c5fe30485abc7cee0cc1752bf4de1ecc/dokumentumok/41c6e7ab7f9ca3c514f67e460faa616396989257/letoltes